Il-Kunsill illum adotta konklużjonijiet dwar il- , fejn tenna li l-UE lesta tappoġġa lill-pajjiż fil-passi meħtieġa biex tiġi indirizzata s-sitwazzjoni attwali. Fil-konklużjonijiet tiegħu l-Kunsill ifakkar fl-importanza tal- Ftehim ta' Paċi u Rikonċiljazzjoni Nazzjonali ffirmat f'Awwissu 2019 mill-gvern tal-Mozambique u RENAMO, ir-Reżistenza Nazzjonali tal-Mozambique. Filwaqt li ddikjara mill-ġdid l-appoġġ tiegħu għall-ftehim, il-Kunsill jenfasizza l-importanza tad-diżarm, id-demobilizzazzjoni u r-reintegrazzjoni, kif ukoll id-deċentralizzazzjoni effettiva, li huma kruċjali għal rikonċiljazzjoni dejjiema. Il-Kunsill jesprimi wkoll tħassib dwar is-sitwazzjoni ta' sigurtà u umanitarja li qed tiddeterjora kontinwament fil-provinċja ta' , u jappella lill-awtoritajiet tal-Mozambique biex jieħdu azzjoni effettiva sabiex jipproteġu liċ-ċittadini, iwettqu investigazzjonijiet biex iressqu lill-awturi tar-reati quddiem il-ġustizzja, u jidentifikaw ir-rwol tal-organizzazzjonijiet terroristiċi. Fid-dawl tas-sitwazzjoni, il-Kunsill jissottolinja r-rieda tal-UE li tinvolvi ruħha fi djalogu biex jiġu ddeterminati l-għażliet effettivi għall- , u biex tappoġġa l-kooperazzjoni transfruntiera rilevanti bejn il-Mozambique u l-ġirien tiegħu. L-UE tinsab lesta wkoll biex taħdem mal-Mozambique biex tippromwovi trasformazzjoni ekonomika sostenibbli u diversifikazzjoni, u biex tappoġġa lill-Mozambique fir-riformi meħtieġa ta' governanza ekonomika u politika. Finalment l-UE ttenni s-solidarjetà tagħha għall-Mozambique u tinsab lesta li tappoġġa lill-gvern fl-isforzi tiegħu biex itaffi l-effetti tal- pandemija tal-COVID-19 fuq is-settur tas-saħħa, kif ukoll l-impatt umanitarju, soċjali u ekonomiku usa' tagħha, li jaffettwa lill-poplu tal-Mozambique u b'mod partikolari l-ifqar u l-aktar vulnerabbli. Il-konklużjonijiet tal-Kunsill ġew adottati permezz ta' proċedura bil-miktub. Aqra t-test sħiħ tal-konklużjonijiet tal-Kunsill